[{"text_idx": "#000003", "text": "Wrth i\u2019r Wythnos Groeso ddod i ben yn ddiweddar, gobeithio bod pawb wedi ymgyfarwyddo a\u0302\u2019u hamserlenni newydd. Mae hyn yn golygu newid arferion a ffordd o fyw i gyd-fynd ag amserlen y brifysgol. I fyfyriwr sy\u2019n byw yn annibynnol am y tro cyntaf, gall y newidiadau hyn fod yn anoddach fyth. O reoli arian i fyw gyda phobl newydd, nid yw bob amser yn chwarae plant. Er enghraifft, pan ddechreuais i fyw yn annibynnol am y tro cyntaf, fe wnes i droi fy holl ddillad gwyn yn binc llachar!"}, {"text_idx": "#000004", "text": "Drwy\u2019r post blog hwn, rydw i\u2019n mynd i rannu gyda chi awgrymiadau defnyddiol o fy mhrofiadau fy hun, ac yn enwedig yr apiau a thechnolegau gwahanol sydd wedi fy helpu i deimlo\u2019n fwy cyfforddus yn byw\u2019n annibynnol."}, {"text_idx": "#000005", "text": "Gall sicrhau eich bod chi\u2019n cael digon o gwsg tra hefyd yn jyglo eich bywyd rhwng dosbarthiadau, aseiniadau a gwaith beri straen mawr ar y dechrau a gall gymryd rhywfaint o amser i ddod i arfer a\u0302 hyn. Ceisiwch gynnal cylch cysgu gyson drwy fynd i gysgu ar yr un amser bob nos."}, {"text_idx": "#000006", "text": "Technoleg: Byddwn yn argymell ap am ddim o\u2019r enw Sleep Cycle: Sleep Recorded. Bydd yr ap hwn yn eich helpu i gofnodi eich patrwm cysgu, a gallwch ei ddefnyddio i\u2019ch deffro ar yr adeg gywir yn unig drwy ddefnyddio cloc larwm deallus."}, {"text_idx": "#000007", "text": "Gwnewch restr gyllideb ar gyfer yr holl gostau ac yna eu categoreiddio i bethau hanfodol a phethau nad ydynt yn hanfodol."}, {"text_idx": "#000008", "text": "Technoleg: Rhowch gynnig ar Lumio, ap a fydd yn eich helpu i ychwanegu eich holl gyfrifon ariannol a bydd hefyd yn eich helpu i gadw golwg ar eich gwariant."}, {"text_idx": "#000009", "text": "Bydd gwella eich sgiliau rheolaeth amser o gymorth mawr i chi yn eich bywydau yn gyffredinol, ac nid yn unig drwy gydol eich amser yn y brifysgol. Mae\u2019n bwysig eich bod chi\u2019n blaenoriaethu eich gwaith, gan sicrhau hefyd eich bod yn caniata\u0301u digon o amser i gwblhau tasgau gwahanol. Pan mae\u2019n dod i wneud y tasgau mwy diflas fel golchi\u2019r llestri, mynd a\u0302\u2019r sbwriel allan, ceisiwch beidio ag oedi, a chadwch yr ymadrodd \u201cnawr nid wedyn\u201d ar flaen eich meddwl!"}, {"text_idx": "#000010", "text": "Technoleg: Gall ap am ddim o\u2019r enw Clockify eich helpu i gadw golwg ar faint o amser rydych chi\u2019n ei wario ar wahanol dasgau drwy gydol y dydd. Neu gallech hefyd ddefnyddio\u2019ch Calendr yn eich app Microsoft Teams (y bydd gennych fynediad ato drwy eich e-bost a chyfrinair PA) i\u2019ch helpu i gynllunio\u2019ch diwrnod yn well."}, {"text_idx": "#000012", "text": "Mae\u2019n hanfodol eich bod chi\u2019n gofalu am eich lles meddyliol a chorfforol tra eich bod yn y brifysgol. Gall fynd am dro byr hyd yn oed eich helpu i gael ymarfer corff a hefyd i glirio\u2019ch pen. Gallwch chi hefyd wneud defnydd o\u2019r cyfleusterau gwych sydd gan Ganolfan Chwaraeon y Brifysgol."}, {"text_idx": "#000013", "text": "Technoleg: Gall yr ap Fitnet helpu i\u2019ch ysgogi i wneud ymarfer corff drwy ddarparu dros 200 o fideos ymarfer corff am ddim i chi."}, {"text_idx": "#000015", "text": "Mae diffodd goleuadau nid yn unig yn dda i\u2019r amgylchedd, ond mae hefyd yn helpu i gwtogi\u2019r biliau. Fel myfyriwr annibynnol sy\u2019n talu eich biliau eich hun, dylai lleihau ynni fod yn un o\u2019ch prif flaenoriaethau."}, {"text_idx": "#000016", "text": "Technoleg: Mae\u2019n werth gweld os oes gan eich darparwr ynni ap ar gyfer eu defnyddwyr, e.e. Ap EDF Energy, Ap Octopus Energy. Bydd yr apiau hyn yn aml yn gadael i chi weld eich hanes bilio a byddwch yn gallu gweld darlleniadau plot ar gyfer eich defnydd o ynni."}, {"text_idx": "#000018", "text": "Technoleg: Mae sawl fideo ar YouTube neu LinkedIn Learning a fydd yn eich helpu i wella eisiau sgiliau coginio, a byddant hefyd yn darparu amryw awgrymiadau fel sut i gymryd llai o amser i gynhyrchu gwahanol brydau."}, {"text_idx": "#000019", "text": "Mae byw gyda nifer o bobl yn gallu bod yn hectig a gall arwain at anghytuno o ran tasgau yn eich llety. Fel myfyriwr yn Aberystwyth, roedd fy nghyd-letywyr a minnau\u2019n dilyn rota a oedd yn helpu i gadw\u2019r fflat yn la\u0302n. Er efallai nad oes gan bawb yr un safonau glanhau, mae rota yn rhoi cyfrifoldeb i bawb."}, {"text_idx": "#000020", "text": "Technoleg: Ap yr oedd fy nghyd-letywyr a minnau\u2019n defnyddio llawer ohono oedd Notion. Mae\u2019n cylchdroi tasgau yn y cartref pob wythnos, a gallwch nodi yn yr ap unwaith fydd tasgau wedi cael eu cwblhau."}, {"text_idx": "#000021", "text": "Rwy\u2019n gobeithio y bydd yr awgrymiadau hyn yn eich helpu i deimlo\u2019n fwy hyderus yn byw\u2019n annibynnol drwy gydol y flwyddyn. Gallwch hefyd edrych ar fy nghasgliad LinkedIn Learning newydd a fydd yn rhoi fideos a chyrsiau byr i chi sy\u2019n gysylltiedig a\u0302\u2019r nifer o\u2019r awgrymiadau uchod."}, {"text_idx": "#000022", "text": "\u2190 Ail gyfle i weld ein Trafodaeth Banel \u2013 \u2018Cefnogi datblygiad galluoedd digidol myfyrwyr\u2019Cyfle i drafod galluoedd digidol yn Fforwm Academi\u2019r UDDA \u2192"}, {"text_idx": "#000023", "text": "Leave a Comment Diddymu ymateb"}, {"text_idx": "#000024", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}, {"text_idx": "#000025", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}, {"text_idx": "#000026", "text": "Notify me of follow-up comments by email."}, {"text_idx": "#000027", "text": "Notify me of new posts by email."}, {"text_idx": "#000029", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000030", "text": "Tanysgrifiwch i'r blog drwy e-bost"}, {"text_idx": "#000031", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000034", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]